L 181/48
MT
Il-Ġurnal Uffiċjali tal-Unjoni Ewropea
18.7.2023
— kits għal soqfa ekoloġiċi; — marki tat-toroq – elementi retroriflettivi; — panelli tal-ħġieġ, madum u mużajk; — ankri cast-in b’socket kamin interna (tissostitwixxi l-ispeċifikazzjoni teknika “EAD 330012-00-0601”); — konnetturi tal-plastik riinforzati bil-fibri tal-ħġieġ biex jintużaw fil-ħitan intermedji u ewlenin magħmulin millkonkrit; — apparati ankra li jorbtu s-sistemi tal-protezzjoni personali mill-waqgħat ma’ substrutturi tal-injam; — elementi marbutin tal-fissaġġ biex jintużaw fil-konkrit.
(4)
Id-Dokumenti Ewropej ta’ Valutazzjoni li fasslet u adottat l-organizzazzjoni tal-Korpi tal-Valutazzjoni Teknika jissodisfaw l-eżiġenzi fir-rigward tar-rekwiżiti bażiċi għax-xogħlijiet tal-bini stabbiliti fl-Anness I tar-Regolament (UE) Nru 305/2011.
Għalhekk jixraq li r-referenzi għal dawk id-Dokumenti Ewropej ta’ Valutazzjoni jiġu ppubblikati f’Il-Ġurnal Uffiċjali tal-Unjoni Ewropea.
(5)
Il-lista tar-referenzi għad-Dokumenti Ewropej ta’ Valutazzjoni tal-prodotti tal-kostruzzjoni ġiet ippubblikata skont id-Deċiżjoni ta’ Implimentazzjoni tal-Kummissjoni (UE) 2019/450 (2).
Għal raġunijiet ta’ ċarezza, ir-referenzi għadDokumenti Ewropej ta’ Valutazzjoni l-ġodda jenħtieġ li jiżdiedu ma’ dik il-lista.
(6)
Għalhekk, id-Deċiżjoni ta’ Implimentazzjoni (UE) 2019/450 jenħtieġ li tiġi emendata skont dan.
(7)
Biex jiġi ffaċilitat l-użu tad-Dokumenti Ewropej ta’ Valutazzjoni minn kmieni kemm jista’ jkun, din id-Deċiżjoni jenħtieġ li tidħol fis-seħħ fil-jum tal-pubblikazzjoni tagħha,
ADOTTAT DIN ID-DEĊIŻJONI:
Artikolu 1 L-Anness tad-Deċiżjoni ta’ Implimentazzjoni (UE) 2019/450 hu emendat f’konformità mal-Anness ta’ din id-Deċiżjoni.
Artikolu 2 Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
Magħmul fi Brussell, is-17 ta’ Lulju 2023.
Għall-Kummissjoni Il-President Ursula VON DER LEYEN
(2) Id-Deċiżjoni ta’ Implimentazzjoni tal-Kummissjoni (UE) 2019/450 tad-19 ta’ Marzu 2019 dwar il-pubblikazzjoni tad-Dokumenti Ewropej ta’ Valutazzjoni (EADs) għall-prodotti tal-bini abbozzati b’appoġġ tar-Regolament (UE) Nru 305/2011 tal-Parlament Ewropew u tal-Kunsill (ĠU L 77, 20.3.2019, p. 78).